| How to read a taxoboxHow to read a taxobox**宋培紅** |
| --- |
| Octopus vulgaris*Octopus vulgaris* |
|
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 軟體動物門 |
|
|
|
|
|
|
|
| 綱 | 頭足綱 |
| 亞綱 | 鞘亞綱（Coleoidea） |
|
|
|
| Superorder: | 八腕總目（Octopodiformes） |
| 目 | 八腕目（**Octopoda**）Leach, 1818 |
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| Suborders |
| †*前蛸屬（Proteroctopus）* （*地位未定*）
†*古蛸屬（Palaeoctopus）* （*地位未定*）
有鰭亞目
無鰭亞目 |
| 別名 |
| * OctopoidaLeach, 1817
 |

Big Blue Octopus（*Octopus cyanea*）四圍游
**八爪魚**（**Octopus，Ὀκτάπους**），係軟體動物門頭足綱章魚目動物嘅總稱。而家有 289 種唔同嘅八爪魚物種。

生理特徵
----

同烏賊唔同，八爪魚全身無骨，只有八條爪或者「腳」，原本第2對退化咗，腳上面有吸盤。頭大而尖，而且有一個可以狠狠咬住獵物嘅鷹咀。重有漏斗，用嚟推進游水、噴墨、排泄等。

八爪魚有三個簡單嘅心臟，當一個心臟將啲血泵去身體唔同地方嗰陣，另外兩個心會分別將血泵到鰓度。

所謂嘅「墨魚骨」，其實係佢哋退化咗嘅殼，留喺身體裏面。因為含有好豐富嘅鈣質，所以畀人攞嚟做彩鳳（虎皮鸚鵡）嘅飼料。

智能
--

睇埋：動物認知
八爪魚有高智能，聰明過其他無脊椎動物。至於佢哋有幾聰明啲生物學家仲拗緊 ，逃出迷宮同解決問題嘅實驗表明八爪魚有短同長期記憶。衰在短命，限制八爪魚最終學到幾多。有人懷疑八爪魚嘅行為係自己學返嚟，唔係本能，雖然證明唔到。八爪魚同佢哋老竇老母冇乜兩句，佢哋嘅行為唔係喺父母學返嚟。

八爪魚有個好複雜嘅神經系統，三份一嘅神經細胞集中喺個腦度，其餘嘅三份二都喺啲爪嘅神經線度，形成高度敏感嘅器官。好似模仿八爪魚識得將啲爪擺出個樣，嚟扮第二啲海裏面嘅生物。

喺實驗室，八爪魚俾人經過訓練之後，識得認物件形狀同排次序。亦有報告話八爪魚重識學返啲人做過嘅嘢，好似開樽蓋咁。此外，八爪魚重有「玩」嘅行為：例如八爪魚噴水整郁半浮沈嘅藥丸樽，令個樽喺水度氹氹轉。

有科學家相信，當八爪魚於緊張狀態，會食咗自己嘅手臂，但好少有人研究呢種唔正常嘅「自我摧殘行為」（self-cannibalism/autophagy），有人估計原因可能同八爪魚體內一啲病毒有關，影響到八爪魚嘅神經系統[未記出處或冇根據]。

習性
--

**八爪魚**鍾意黑暗環境，主要生活喺深海。比起游水，**八爪魚**較鍾意爬行。

自衛
--

某啲品種嘅八爪魚可以隨住身處嘅環境，改變身體嘅顏色，令自己隱身喺珊瑚群，以便捕捉獵物。而大敵當前，八爪魚亦有兩招自衛術：噴墨同甩爪，另外有夜晚出嚟搵食嘅特性，一啲品種（例子：藍圈八爪魚）甚至帶有毒性，如果摸到隨時冇命。

交配繁殖
----

八爪魚係兩性分體嘅軟體動物。會將卵生後經孵化成為幼體之後，再直接發育。

同人類有乜瓜轕
-------

電影《深海圓疑》裏面亦有提及八爪魚。

### 畀人食

八爪魚刺身
曬八爪魚乾
唔同地方都有食八爪魚嘅傳統。日本人攞煮熟咗嘅爪切片整刺身、壽司，又或者燒八爪魚丸。

### 估波

住喺德國奧博豪森水族館嘅八爪魚保羅，因多次估中2010年FIFA世界盃賽事而走紅，西班牙馬德里動物園想出價買佢。

### 做寵物

八爪魚可以攞嚟當寵物咁養。好多水族館都有養八爪魚，包括香港海洋公園在內。八爪魚得三至六個月命，喺放精或排卵之後死。最長命嘅深海八爪魚，都係得三至五年命。

分類
--


維基物種有資料講：***Octopoda***

Template:Wikibookspar

*Cirrothauma murrayi*，一種有肉鰭嘅八爪魚
*Amphitretus pelagicus*，一種望遠鏡八爪魚
* 綱：頭足綱（Cephalopoda）
	+ 亞綱：鸚鵡螺亞綱（Nautiloidea），鸚鵡螺(nautilus)
	+ 亞綱：蛸亞綱（Coleoidea）
		- 總目：十腕總目（Decapodiformes），例子：魷魚、墨魚
		- 總目：八腕總目（Octopodiformes）
			* 目：幽靈蛸目（Vampyromorphida），幽靈蛸（Vampire Squid）
			* **蛸亞綱（Octopoda）**
				+ 屬 †*波爾蛸屬（Pohlsepia）* （*地位未定*）
				+ 屬 †*前蛸屬（Proteroctopus）* （*地位未定*）
				+ 屬 †*古蛸屬（Palaeoctopus）* （*地位未定*）
				+ 亞目：有鰭亞目（Cirrina），有肉鰭嘅深海八爪魚
					- Family Opisthoteuthidae，umbrella octopus
					- Family Cirroteuthidae
					- Family Stauroteuthidae
				+ 亞目：無鰭亞目（Incirrina）
					- 水母蛸科（Amphitretidae），例子：望遠鏡八爪魚
					- 單盤蛸科（Bolitaenidae），例子：凝膠八爪魚
					- 八爪魚科（蛸科）（Family Octopodidae），例子：藍圈八爪魚
					- 玻璃蛸科（Vitreledonellidae），例子：玻璃八爪魚
					- 總科：船蛸總科（Argonautoida）
						* 異夫蛸科（Alloposidae），七胳膞鱆魚
						* 船蛸科（Argonautidae），船蛸
						* 快蛸科（Ocythoidae），Tuberculate Pelagic Octopus
						* 水孔蛸科（Tremoctopodidae），地毯鱆魚

註
-

1. ↑  香港太陽報：保羅唔啱養
2. ↑  《香港動物原色圖鑑》ISBN 962-02-0003-9
3. ↑  *What is this octopus thinking?* 互聯網檔案館嘅歸檔，歸檔日期2012年4月7號，.. By Garry Hamilton.
4. ↑  Is the octopus really the invertebrate intellect of the sea? 互聯網檔案館嘅歸檔，歸檔日期2009年12月15號，. By Doug Stewart. In: National Wildlife. Feb/Mar 1997, vol.35 no.2.
5. ↑  "Giant Octopus—Mighty but Secretive Denizen of the Deep". 原著喺2012年8月25號歸檔. 喺2007年7月25號搵到.
6. ↑  Octopus intelligence: jar opening
7. ↑  *What behavior can we expect of octopuses?*. By Dr. Jennifer Mather, Department of Psychology and Neuroscience, University of Lethbridge and Roland C. Anderson, The Seattle Aquarium.
8. ↑  《香港動物原色圖鑑》ISBN 962-02-0003-9
9. ↑  〈存档副本〉. 原著喺2010年7月21號歸檔. 喺2010年7月16號搵到.
10. ↑  〈存档副本〉. 原著喺2010年7月11號歸檔. 喺2010年7月9號搵到.

睇埋
--


維基同享有多媒體嘅嘢：
**Octopus**（類）

* 墨魚
* 魷魚
* 章魚燒小超人
* 幻法小魔星
* 括吐露


|  |  |
| --- | --- |
|  | 呢篇同動物相關係楔位文。歡迎幫維基百科擴寫佢。睇 • 論 • 改 • 歷 |